b'\n_START_ARTICLE_\nMetka Coti\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nRodila se je v dru\xc5\xbeini kemijskega in\xc5\xbeenirja Bogomirja Coti\xc4\x8da in zdravnice Amalije Coti\xc4\x8d (rojene Stritar). Osnovno \xc5\xa1olo je obiskovala v Izoli, gimnazijo pa v Kopru, kjer je maturirala. V Ljubljani je leta 1984 diplomirala na Filozofski fakulteti iz filozofije in umetnostne zgodovine, 1985 opravila strokovni izpit iz knji\xc5\xbeni\xc4\x8darstva. Od 1984 je bila zaposlena v raznih ljubljanskih knji\xc5\xbenicah. Bila je zaposlena tudi kot mlada raziskovalka za filozofijo na Filozofski fakulteti v Ljubljani. Nato se je zaposlila v dokumentacijskem oddelku \xc4\x8dasopisa Dela. Leta 1994 je magistrirala na Filozofski fakulteti v Ljubljani iz filozofije pri prof. Tinetu Hribarju. Objavlja v revijah s podro\xc4\x8dja literature in filozofije (Mentor, Nova revija, Revija 2000, Na\xc5\xa1i razgledi, Delo). Izdala je ve\xc4\x8d proznih in pesni\xc5\xa1kih del. Njena trenutna bibliografija obsega 106 zapisov.'